paragraph_text: New York Yankees je američki profesionalni bejzbolski klub sa sjedištem u Bronxu, jednoj od četvrti New Yorka, koji se natječe u MLB-ovom American Leagueu (AL-u), istočnoj diviziji. Jedan je od dva velikoligaška kluba sa sjedištem u New Yorku; drugi je New York Mets. Klub je počeo igrati u AL-u u sezoni 1903., nakon što su vlasnici Frank Farrell i Bill Devery kupili "mrtav" klub poznat kao Baltimore Orioles (ne smije se zamijeniti s modernim Baltimore Oriolesima) te premjestili momčad u New York City, pritom promijenivši ime kluba u New York Highlanders. Highlandersi su se službeno preimenovali u "Yankees" 1913. godine.